Palmi

Palmi aŭ Pàrmi en la kalabria variantoVocabolario del dialetto (Kalabria dialekta vortprovizo) de Luigi Accattatis, Castrovillari, 1895, estas itala municipo kaj turismejo en la provinco Reggio Calabria en Kalabrio (Italio). Ĝi estas la sidejo de distrikto kaj konsistas el 33 municipoj en la ebenaĵo de Palmi, kun preskaŭ 18 000 enloĝantoj(it) Monata demografia bilanco jaro 2023 (provizoraj datumoj), demo.istat.it, ISTAT. Krom esti la ĉefa administra centro de la Tirena marbordo, la municipo ankaŭ estas aktiva agrikultura, komerca kaj ĉemara centro.

Palmi situas proksime al Reggio Calabria kaj je 90  km sudokcidente de Katanzaro.(it) YY. VV., Guida d'Italia - Basilicata Calabria , Milano, Touring Editore, 1999, ISBN  88-365-0021-8 ..

 Fervoja transporto 
alt=Stacidomo de Palmi atendas daŭripovajn vojaĝantojn.|eta|330x330ra|Stacidomo de Palmi atendas daŭripovajn vojaĝantojn.|maldekstra
La stacio Palmi estas servita per regionaj trajnoj de Trenitalia, kiuj funkcias sur la ligoj Paola/Cosenza-Reggio Calabria/Melito di Porto Salvo kaj Rosarno-Reggio Calabria-Melito di Porto Salvo. Ĝi ankaŭ estas servita per la InterCity Notte Reggio Calabria-Torino. La stacidomo ne estas ekipita per bazaj servoj, kiel la biletvendejo kaj la necesejoj.

 Esperanto 
En Palmi okazis la Internacia Junulara Festivalo (IJF) inter la 5-a kaj la 11-a de aprilo 2023. Pliaj informoj: Itala Esperanto-Junularo.

 Historio 
En 1908, Palmi estis preskaŭ tute detruita per perforta sismo , kiu rezultigis proksimume 600 mortojn. La rekonstruo de Palmi prenis preskaŭ la tutan unuan duonon de la 20-a jarcento . Multaj konstruaĵoj estis rekonstruitaj en novklasika stilo.

 Turismo 
alternative=Katedralo de Palmi|eta|Katedralo de PalmiKun la proksimeco de la plaĝoj de Marina di Palmi, Lido di Palmi kaj Rovaglioso, preteratentante la  Costa ViolaNoto: Costa Viola: tiu nomo devenas de tio, ke la maro, ne malproksime de la marbordo, alprenas malhelbluan koloron kun purpuraj reflektoj ĉe sunsubiro (inter majo kaj septembro) pro sia profundo. (it) , la urbo estas unu el la ĉefaj ĉemaraj feriaj urboj en la regiono danke al sia pejzaĝo, kiu igis verkistojn kaj poetojn nomi ĝin la “teraso super la Mesina Markolo”. La plej granda parto de la teritorio de Palmi estas fama pro "ĝiaj grandiozaj kaj diversaj elvidoj, la nekomparebla beleco enkadrigita de la verdo de la olivarboj kaj la pitoreskaj klifoj kiuj malsupreniras al la maro, kiuj formas aparte belan naturan medion".

En Pamli troviĝas diversaj preĝejoj, palacoj, teatrejoj, vilaoj, grandaj fontanoj. Palmi estas ankaŭ konata loko por voja biciklado, interalie por Giro d'Italia, fama voja bicikla konkurso.

 Arto kaj kulturo 
Dum jarcentoj la urbo ankaŭ estis unu el la ĉefaj kulturaj centroj de Kalabrio en la literatura, muzika, historia kaj arkeologia kampoj. Ĝi naskis, interalie, la komponiston Francesco Cilea, la verkiston Leonida Rèpaci kaj enhavas la komplekson de la Kulturdoma Muzeo kaj la Arkeologian Parkon sur la ruinoj de la antikva urbo Tauriana (it).

En Palmi troviĝas la Kultura Centro Leonida Repaci kun vasta ĝardeno kun la jenaj institucioj en la centro:

 Pinakoteko Leonida kaj Albertina Repaci
 Etnologia muzeo Raffaele Corso
 Urba biblioteko Domenico Topa
 Antikvariato Nicola De Rosa
 Muzika muzeo Francesco Cilea & Nicola Antonio Manfroce
 Gipsa skulptaĵkolekto Michele Guerrisi
 Ŝtatarkivo de Reggio Calabria - Sekcio de Palmi
 Urba aŭditorio
Proksime de Marina di Palmi (ofte nomita Marinella), kiu estas ĉemara vilaĝo de Palmi, troviĝas la subĉiela teatro de Motta, moderna konstruaĵo en imito de la malnovgrekaj teatroj. La strukturo, inaŭgurita en 2000 kaj havanta kapaciton de 1000 sidlokoj, regule gastigas kulturajn kaj televidajn eventojn, kiel ekzemple la "Premio Europa" ĉe Rai International(en) Factsheet on the 2004 Rai International Europe Prize. Arkivite la 22-an de oktobro 2013, ĉe la Wayback Maŝino . aŭ "La Notte dei Sospiri" elsendo ĉe Rai UnoThe Night of Sighs  (La Nokto de Suspiroj) filmita fare de Rai Uno.

 Nemateria kultura heredaĵo de Unesko 
En Palmi oni celebras du festojn de nacia graveco. La du eventoj estas la Varia di Palmi, inkluzivita en 2013 en la Listo de nemateria Kultura Heredaĵo de Unesko, kaj la festo de Sankta Roĥo (it) kun la "procesio de pikdratoj". Inter la tipaj lokaj biskvitoj estas la ' nzuddu , preparita kun lakto, mielo kaj migdaloj kaj vendata en la budoj de la foiro San Rocco(it) Tipaj pladoj de Palmi , ĉe viapervia.it.

 Gastronomio 
Tipa plado de Palmi estas stroncatura, kiu estas pasto farita el malmola tritiko kaj plenfaruno. Ĉi-lasta povas esti kuirita "alla parmisana", tio estas kuirita en pato kun ajlo, anĉovoj, varma pipro, panpeceto kaj ekstra virga olivoleo akompanita kun sardinoj, spadfiŝo aŭ sepio(it) "Guida Palmi", gvidilo kreita de la Turisma Departemento de la Municipo Palmi.

 Referencoj 

Kategorio:Komunumoj de Italio
Kategorio:Komunumoj de Kalabrio
Kategorio:Komunumoj de Provinco Reggio Calabria
Kategorio:Nemateria kultura heredaĵo de Unesko